**Ministru kabineta rīkojuma projekta „Par Limbažu novada administratīvajā teritorijā esošā Dūņezera un zemes zem tā nodošanu Limbažu novada pašvaldības valdījumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 24.jūlija sēdes (protokols Nr.41, 55.§) protokollēmuma „Par atbildīgās ministrijas noteikšanu tiesību aktu projektu sagatavošanā par pašvaldību administratīvajās teritorijās esošo publisko ūdeņu un zemi zem tiem nodošanu attiecīgās pašvaldības valdījumā (Lielais Baltezers, Mazais Baltezers, Lilastes ezers, Dūņezers, Gaujas upe, Gaujas-Daugavas kanāls un dabas liegums „Daugava pie Kaibalas”)”1.punktā paredzētais.Limbažu novada domes 2014.gada 27.marta lēmums (prot.Nr.6, 23.§) „Par Limbažu novada administratīvajā teritorijā esošā Dūņezera nodošanu pašvaldības valdījumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Civillikuma 1.pielikumu, Dūņezers atrodas Limbažu administratīvajā teritorijā *(skatīt 1. pielikumu).*Saskaņā ar Civillikuma 1104.pantu – publiskie ūdeņi ir valsts īpašums, ciktāl uz tiem nepastāv īpašuma tiesības privātai personai. Normatīvie akti šobrīd nevienai valsts iestādei vai pašvaldībai neparedz publisko ūdeņu valdījuma tiesības. Nenoteiktība ar valdījuma tiesībām ir viens no iemesliem, kas liedz efektīvi piesaistīt Eiropas Savienības fondu līdzekļus šo teritoriju pārvaldībai. Skaidras un noteiktas īpašuma un valdījuma tiesības ir viens no galvenajiem priekšnoteikumiem efektīvas publisko ūdeņu pārvaldības nodrošināšanai.Lai nodrošinātu Dūņezera apsaimniekošanu, ilgtspējīgu pārvaldību, efektīvi izmantojot pieejamos dabas, cilvēku un materiālos resursus, palielinot ezera piekrastes un blakus esošo iedzīvotāju labklājību, ezers var tikt nodots Limbažu novada pašvaldības valdījumā.Saskaņā ar Civillikuma I pielikuma 1.tabulas 105.punktu, Dūņezers (135.6 ha) ir publiskais ezers, kas atrodas Limbažu pagastā. Saskaņā ar Valsts zemes dienesta datu publicēšanas portālā [www.kadastrs.lv](http://www.kadastrs.lv) publicētajiem Nekustamā īpašuma valsts kadastra informācijas sistēmas (turpmāk – Kadastra informācijas sistēma) datiem nekustamais īpašuma „Dūņezers”, ar kadastra numuru 66640030706, 148.5 ha kopplatībā, atrodas Limbažu novadā. Ezers nav ierakstīts zemesgrāmatā, jo saskaņā ar Civillikuma 1477.panta otro daļu lietu tiesības, kas pastāv uz likuma pamata, ir spēkā arī bez ierakstīšanas zemesgrāmatā. Ezera platība var tikt precizēta pēc tā kadastrālās uzmērīšanas.Saskaņā ar Ministru kabineta 1999.gada 15.jūnija noteikumu Nr.212 “Par dabas liegumiem” (turpmāk – Noteikumi) 1.92.apakšpunktu un 111.pielikumu Dūņezers ietilpst dabas liegumā “Dūņezers”. Savukārt atbilstoši likuma “Par “Ziemeļvidzemes biosfēras rezervātu” 5.pantam un 1.un 2.pielikumam Dūņezers atrodas Ziemeļvidzemes biosfēras rezervāta ainavu aizsardzības zonā. Dabas liegums “Dūņezers” ir iekļauts Latvijas Natura 2000 — Eiropas nozīmes aizsargājamo dabas teritoriju sarakstā (likuma “Par īpaši aizsargājamām dabas teritorijām” Pielikums).Izpildot Ministru kabineta 2012.gada 24.jūlija sēdes (protokols Nr.41, 55.§) protokollēmuma „Par atbildīgās ministrijas noteikšanu tiesību aktu projektu sagatavošanā par pašvaldību administratīvajās teritorijās esošo publisko ūdeņu un zemi zem tiem nodošanu attiecīgās pašvaldības valdījumā (Lielais Baltezers, Mazais Baltezers, Lilastes ezers, Dūņezers, Gaujas upe, Gaujas-Daugavas kanāls un dabas liegums „Daugava pie Kaibalas”)” 1.punktā paredzēto, ir sagatavots Ministru kabineta rīkojuma projekts „Par Limbažu novada administratīvajā teritorijā esošā Dūņezera un zemes zem tā nodošanu Limbažu novada pašvaldības valdījumā”.Rīkojuma projekts paredz nodot Limbažu administratīvajā teritorijā esošo Dūņezeru Limbažu novada pašvaldības valdījumā, paredzot pašvaldībai tiesības izmantot ezera resursus, ūdens ekosistēmas un zemi zem ezera, zemes dzīles, kā arī zemes dzīļu derīgās īpašības atļautiem un normatīvajos aktos atļautajiem mērķiem. Ezera pārvaldībā Limbažu novada pašvaldībai jāievēro, ka dabas liegumu “Dūņezers” aizsardzību un izmantošanu reglamentē Ministru kabineta 2010.gada 16.marta noteikumi “Īpaši aizsargājamo dabas teritoriju vispārējie aizsardzības un izmantošanas noteikumi” (turpmāk – Vispārējie noteikumi) un pašvaldībai ir pienākums nodrošināt ezera ilgtspējīgu apsaimniekošanu, pārvaldīšanu, saglabāšanu un aizsardzību. Rīkojumā noteikts, ka pašvaldība var iznomāt ezeru, normatīvajos aktos noteiktajā kārtībā, respektīvi, normatīvajiem aktiem par ūdenstilpju un rūpnieciskās zvejas tiesību izmantošanas kārtību. Ezers var tikt iznomāts ūdenstilpes izmantošanas veidiem, kas nav pretrunā ar Vispārējos noteikumos noteikto, piemēram, amatierzvejai, dabas objektu aizsardzībai, zinātniskās pētniecības darbiem, rekreācijai.Lai izvairītos no iespējamām valstij nelabvēlīgām sekām, kas varētu rasties iznomājot publiskos ūdeņus ar apbūves tiesībām trešajai personai, rīkojuma projektā ir iekļauts punkts, kas nosaka, ka nomniekam nav tiesības būvēt ezerā ēkas (būves), kas ir patstāvīgi nekustamā īpašuma objekti. Līdz ar to šādas ēkas (būves) nav tiesības ierakstīt zemesgrāmatā. Tāpat rīkojuma paredz, ka nomas līgumā iekļauj nosacījumu ar vienošanos par būvju piederību pēc nomas termiņa beigām vai uzbūvēto būvju nojaukšanu.Pašvaldībai ir jānodrošina brīva pieeja ezeram.Vienlaikus rīkojuma projektā ir iekļauts pienākums Limbažu novada pašvaldībai viena mēneša laikā pēc pieņemšanas – nodošanas akta parakstīšanas vērsties Valsts zemes dienestā, iesniedzot abu pušu parakstītu pieņemšanas – nodošanas aktu, lai Kadastra informācijas sistēmā ierakstītu pašvaldības valdījuma tiesības uz rīkojumā minētajiem publiskajiem ūdeņiem. Ezers Limbažu novada pašvaldības valdījumā tiek nodots ar pieņemšanas – nodošanas aktu, kuru no vienas puses paraksta VARAM administrācijas vadītājs, savukārt no otras puses – Limbažu novada pašvaldības domes priekšsēdētājs.Ja ezers netiek izmantots rīkojumā noteiktajiem mērķiem, Limbažu novada pašvaldībai valdījuma tiesības uz attiecīgo publisko ezeru tiek izbeigtas un tas jānodod atpakaļ valstij ar pieņemšanas – nodošanas aktu, par saviem līdzekļiem dzēšot ierakstu par valdījuma tiesībām Kadastra informācijas sistēmā.Tāpat paredzēts, ka gadījumā, ja pašvaldība pārkāpj rīkojumā noteikto, VARAM sagatavo un iesniedz Ministru kabinetā rīkojuma projektu par valdījuma tiesību izbeigšanu pašvaldībai. |
| 3. | Projekta izstrādē iesaistītās institūcijas | VARAM, Limbažu novada pašvaldība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts par publisko ūdeņu nodošanu ietekmēs Limbažu novada pašvaldības darbību, jo tā pārņem savā valdījumā valstij piederošo publisko ūdeni un turpmāk nodrošinās tā pārvaldību.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts papildus administratīvo slogu nerada. |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams precizēt Dūņezers platību Civillikuma I Pielikuma 1.sarakstā. Grozījumi Civillikumā izdarāmi pēc tam, kad tiks veikti ezera platības precizējumi |
| 2. | Atbildīgā institūcija | VARAM sadarbībā ar Tieslietu ministriju |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par VARAM sagatavoto rīkojuma projektu ir ievietota un pieejama ministrijas mājas lapā [www.varam.gov.lv](http://www.varam.gov.lv)**.** |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Limbažu novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas III, V sadaļa – projekts šo jomu neskar .*

Vides aizsardzības un reģionālās

attīstības ministrs R.Naudiņš

Vīza:

Vides aizsardzības un reģionālās attīstības

ministrijas valsts sekretārs G.Puķītis

17.06.2014. 16:43

1044

E.Kāpostinš

66016510; edvins.kapostins@varam.gov.lv